**Marvin Wiseth** (født 20. januar 1951 i Trondheim) er en norsk næringslivsmann og politiker (H). Han var medlem av Trondheim bystyre 1976–1998 og Trondheims ordfører 1990–1998. Som ordfører nøt Wiseth stor popularitet, og ble gjenvalgt da Høyre fikk 32,6 % av stemmene i 1991 og 40,3 % i 1995. I hans ordførerperiode måtte Trondheim foreta betydelige nedskjæringer i de kommunale utgiftene, men arrangerte også Ski-VM 1997 og byens 1000-årsjubileum.

I årene 1998–2013 var han konserndirektør for kommunikasjon og samfunnskontakt i SpareBank 1 SMN. Wiseth hadde også ulike lederstillinger i næringslivet i Trondheim før han ble ordfører. Han har også hatt en rekke styreverv i ideelle organisasjoner og offentlige institusjoner. Wiseth har vært styreleder ved Trøndelag Teater, Stiklestad Nasjonale Kultursenter, Opplysningsvesenets fond og Trondheim 2018, organisasjonen som jobbet for å få Vinter-OL 2018 til byen.

Wiseth var Høyres 2. vararepresentant til Stortinget fra Sør-Trøndelag i perioden 2013–2017.

Familie, yrke og tidlig politisk arbeid
---------------------------------------

Han ble født i Trondheim som sønn av Haldis og Arne Wiseth. og vokste opp i en familie der moren var hjemmearbeide husmor, mens faren var selvlært håndverker. Han tilbragte sine første barneår i Haugmarka i Malvik. Familien flyttet noen år senere til Lilleby og Lademoen i Trondheim. Etter at faren gikk personlig konkurs, flyttet familien til Strindheim.

Etter noen få uker ved Ringve gymnas ble han engasjert som valgkampsekretær for Trondheim Høyre, og avbrøt skolegangen. Som 20-åring ble han ansatt som bankassistent ved Forretningsbankens filial på Buran, og arbeidet for Trondheim Høyre og Prinsen Hotell i Midtbyen før han ble ansatt ved innkjøpsavdelingen ved K. Ellingsen Mekaniske Verksted i Ila våren 1972. I slutten av 1970-årene ble han overflyttet til Trondhjems Mekaniske Værksted, hvor han var innkjøper, avdelingsleder og informasjonssjef frem til nedleggelsen høsten 1983. Wiseth ble satt til å styre avviklingen som daglig leder i Aker Eiendom i Trondheim.

Som 14-åring meldte han seg inn i Unge Høyre, og ble etter hvert formann for bydelsforeningen Lademoen Unge Høyre. Den skulle bli Trondheim Unge Høyres største. I årene 1968–1972 var Wiseth formann i Trondheim Unge Høyre.

Ordfører i Trondheim 1990–1998
------------------------------

Han var medlem av Trondheim bystyre fra 1976. I årene 1984–1988 var han formann i Trondheim Høyre.

Ved valget i 1987 opplevde Høyre en tilbakegang i Trondheim og fikk 24,2 % av stemmene. Per Berge fra Arbeiderpartiet ble valgt til ordfører for to år med støtte fra Venstre og Bylista. Den mest omstridte saken var trikkens skjebne i byen, der Arbeiderpartiet gikk til valg på å beholde den, mens Høyre ville nedlegge den. Forholdet mellom Arbeiderpartiet og Bylista, ledet av Harald Reppesgaard, ble etterhvert dårlig og førte til brudd. 

Høsten 1989 kom Høyre, Fremskrittspartiet, Kristelig Folkeparti, Senterpartiet og Bylista til enighet om et valgteknisk samarbeid, og Wiseth ble valgt til ordfører med 44 mot 41 stemmer for Arbeiderpartiets Per Berge. Wiseth tiltrådte som ordfører 1. januar 1990. Forhold i de kommunale selskapene Trondheim Byfornyelse og Trondheim Trafikkselskap ble største politiske stridsemnene i perioden. Sammen med høy arbeidsledighet og anstrengt kommuneøkonomi satte de også preg på valgkampen i 1991.

> «Jeg gikk til valg i 1991 med å love at alt blir verre i Trondheim om jeg blir ordfører. Det løftet har vi holdt. Et år kuttet flertallet driftsbudsjettet med 10 prosent. Men folk er mer fornuftig enn politikere flest tror. De aksepterte nedskjæringene våre når de bare forsto at det var nødvendig.»
> 
> 

Høyre fikk 32,6 % av stemmene ved valget i 1991. Wiseth fikk ca. 47 000 personstemmer, hvorav 1 700 var oppført på andre valglister, såkalte slengere. Wiseth ble gjenvalgt som ordfører. Som sin fremste våpendrager i bystyret fikk han kommunalråd Børge Brende.

De siste årene av Wiseths ordførerperiode ble preget av store kultur- og idrettsbegivenheter. Sommeren 1992 ble Trondheim og Granåsen skisenter tildelt verdensmesterskapet på ski for 1997. I 1997 feiret Trondheim sitt 1000-årsjubileum og arrangerte den internasjonale seilregattaen The Cutty Sark Tall Ships' Races. Tidligere hadde Nidarosdomen stått i sentrum for signing av kongeparet Harald og Sonja i 1991 og besøk av pave Johannes Paul II.

I 1996 opplyste han at han ville gå av som ordfører i løpet av 1998. Han begrunnet sin avgang med at «både byen og jeg kan ha godt av et skifte,» og viste til Anne Kathrine Slungård som sin kandidat til ordførervervet. Wiseth uttalte til *Aftenposten* ved sin avgang:

> «Da jeg overtok som ordfører i 1990, hadde byen bare Rosenborg. Vi lette etter en identitetsfølelse. Som bypatriot med sans for byens historie fikk jeg en slags lommelyktfunksjon. Jeg kunne belyse nye sider av Trondheim. Akkurat da var jeg rett mann på rett plass.|Marvin Wiseth om sin personlige popularitet ved sin avgang våren 1998.»
> 
>

Senere arbeid
-------------

Wiseth foredrar høsten 2009.  Foto: Trondheim Havn 
Parallelt med stillingen som konserndirektør for kommunikasjon og samfunnskontakt i SpareBank 1 SMN (tidligere Sparebanken Midt-Norge) var han blant annet styreleder for Trøndelag Teater, Stiklestad Nasjonale Kultursenter, Opplysningsvesenets fond og Forum for næringsliv og kultur. Han var også styreleder i *Trondheim 2018* som arbeidet for å få Vinter-OL 2018 til Trondheim. Han har også vært styreleder i Nærøysund Vekst og omstillingsutvalget i Steinkjer.

Wiseth har vært flittig brukt som foredragsholder og konferansier. I 2007 var han ambassadør for TV-aksjonen til inntekt for UNICEF. Han har også engasjert seg for barnehjemmet Streetlight på Filippinene som ambassadør for organisasjonen Gatelys. Wiseth har skrevet bøker om Trondheim, Trøndelag og London. Han har også skrevet de humoristiske bøkene *Naturlig fet – med kosthold i ubalanse* og *Trønderen – en gave til menneskeheten* sammen med Bjarne Håkon Hanssen.

I perioden 2013–2017 var han Høyres 2. vararepresentant til Stortinget fra Sør-Trøndelag, etter å ha blitt nominert på 4. plass på Høyres liste. Han møtte i til sammen åtte dager på Stortinget.

Referanser
----------

1. ↑   www.strindahistorielag.no[Hentet fra Wikidata]
2. ↑  «Borgermesteren». *Adresseavisen*. 11. oktober 2010. Arkivert fra originalen 17. april 2018. Besøkt 6. september 2012.
3. 1 2 3  Jensen, Johan O. (1997). *Marvin*. Oslo: Gyldendal. s. 10–29. ISBN 82-05-25287-4.
4. 1 2  Jensen, Johan O. (1997). *Marvin*. Oslo: Gyldendal. s. 34–40. ISBN 82-05-25287-4.
5. ↑  Norland, Cecilie (6. august 1984). «TMV ett år efter nedleggelsen: Ny vekst i nedlagt industriområde». *Aftenposten* (morgen utg.): 9.
6. 1 2 3  Jensen, Johan O. (1997). *Marvin*. Oslo: Gyldendal. s. 41–66. ISBN 82-05-25287-4.
7. ↑  Skogseth, Arne (29. august 1987). «Trikken avgjør i Trondheim». *Verdens Gang*: 22.
8. ↑  Haarstad, Bente (16. januar 1990). «Tøff debut for ny Høyre-ordfører». *Aftenposten* (morgen utg.): 5.
9. ↑  Anda, Torgeir (26. januar 1990). «Ambisiøse amatører og proffe private». *Dagens Næringsliv*: 11.
10. ↑  Pedersen, Kari (26. mars 1998). «Høyres kjæreste burgermester». *Bergens Tidende*: 27.
11. ↑  Jensen, Johan O. (1997). *Marvin*. Oslo: Gyldendal. s. 100–121. ISBN 82-05-25287-4.
12. ↑  Kringstad, Hans; Johansen, Geir Otto (27. desember 1996). «Går etter jubileet. Marvin ut av politikken». *Verdens Gang*: 4. CS1-vedlikehold: Flere navn: forfatterliste (link)
13. ↑  Løvø, Gudmund (31. mars 1998). «Marvin Wiseth går av 1. april: Folkeordføreren takker for seg». *Aftenposten* (morgen utg.): 6.
14. ↑  Mosseby, Håkon (16. oktober 2007). «Marvin for Unicef». *Byavisa Trondheim*. Besøkt 6. september 2012. [*død lenke*]
15. ↑  Tøhaug, Pia; Ramfjord, Ole Johan (13. oktober 2012). «Marvin Wiseth tilbake i politikken». NRK Trøndelag. Besøkt 15. oktober 2012. CS1-vedlikehold: Flere navn: forfatterliste (link)
16. ↑  «Marvin Wiseth». Stortinget.no.

Litteratur
----------

* Jensen, Johan O. (1997). *Marvin*. Oslo: Gyldendal. ISBN 82-05-25287-4.
* Wiseth, Marvin (2011). *Marvins London*. Trondheim: Schrøderforlaget. ISBN 82-998679-2-4.
* Wiseth, Marvin (2000). *Marvins trønderblanding. Trøndersk historie, 539 trønderskrøner, trønderske ordtak*. Oslo: Kagge forlag. ISBN 82-489-0070-3.
* Wiseth, Marvin (red.) (2002). *Trondheim forteller*. Oslo: Gyldendal. ISBN 82-05-30054-2.
* Wiseth, Marvin og Hanssen, Bjarne Håkon (2005). *Naturlig fet. Med kosthold i ubalanse*. Oslo: Gyldendal. ISBN 82-05-34522-8. CS1-vedlikehold: Flere navn: forfatterliste (link)
* Wiseth, Marvin og Hanssen, Bjarne Håkon (2005). *Trønderen. En gave til menneskeheten*. Trondheim: Marvin forlag. ISBN 82-05-34522-8. CS1-vedlikehold: Flere navn: forfatterliste (link)

Eksterne lenker
---------------

* (en) Marvin Wiseth – kategori av bilder, video eller lyd på Commons Rediger på Wikidata
* (en) Marvin Wiseth på Internet Movie Database Rediger på Wikidata
* (no) Marvin Wiseth hos Stortinget Rediger på Wikidata

* (no) Marvin Wiseth hos Norsk senter for forskningsdata politikerarkiv (nedlagt) Rediger på Wikidata

  


| * v
* d
* r
Trondheims ordførere |
| --- |
| 
* Jacob Roll (1837–38)
* Balthazar Schnitler (1838)
* Jacob Roll (1839)
* Balthazar Schnitler (1840–41)
* Nicolai Jenssen (1842)
* Samuel Bætzmann (1843–44)
* Frederik Moltke Bugge (1845)
* Hans Peter Jenssen (1846)
* Nicolai Jenssen (1847–48)
* Frederik Moltke Bugge (1849–50)
* Samuel Bætzmann (1851–53)
* Fredrik Georg Lerche (1854)
* Samuel Bætzmann (1855–56)
* Johan Christian Grabow (1857)
* Fredrik Georg Lerche (1858)
* Gerhard Meldahl (1859)
* Christian Petersen (1860)
* Einar Gram (1861)
* Ove Høegh (1862)
* Fritz Lorck (1863–64)
* Aage Schavland (1865)
* Ove Christian Roll (1866)
* Fritz Lorck (1867–68)
* Michael Getz (1869)
* Fritz Lorck (1870)
* Carl Arnoldus Müller (1871)
* C.W.S. Hirsch (1872–73)
* Johannes Musæus Nissen (1874–76)
* Johan Bergh (1877)
* Christian Hulbert Hielm (1878)
* C.W.S. Hirsch (1879–82)
* Jens Ludvig Paul Flor (1883–84)
* Karl Ludvig Bugge (1885)
* Christian Hulbert Hielm (1886)
* Johan Bergh (1887)
* Marius Bøckman (1888)
* Bernhard Konrad Bergersen (1889–90)
* Ingebrigt Buaas (1891–92)
* Sverre Olafssøn Klingenberg (1893–94)
* Carl Nielsen (1895)
* Christian Knudtzon Schaanning (1896)
* Bernhard Konrad Bergersen (1897–98)
* Andreas Berg (1899–1901)
* Hans Bauck (1902–04)
* Christian Thaulow (1905–07)
* Andreas Berg (1908–10)
* Odd Klingenberg (1911–16)
* Ole Konrad Ribsskog (1917–19)
* Einar Dahl (1920–21)
* Francis Kjeldsberg (1922)
* Kristian Bryn (1923–25)
* Andreas Moe (1926–30)
* Johan Cappelen (1931–34)
* Harald Pedersen (1935)
* Ivar Skjånes (1935–40)
* Olav Bergan (1940–43)
* Sverre Colbjørnsen Stokstad (1943–45)
* Ivar Skjånes (1945–47)
* John Aae (1948–57)
* Olav Gjærevoll (1958–63)
* Odd Sagør (1963–70)
* Kaare Tønne (1970–75)
* Axel Buch (1976–79)
* Olav Gjærevoll (1980–81)
* Anne-Kathrine Parow (1982–84)
* Per Berge (1985–89)
* Marvin Wiseth (1990–98)
* Anne Kathrine Slungård (1998–2003)
* Liv Sandven (2001–02)
* Rita Ottervik (2003–23)
* Kent Ranum (2023–)

 |  |
| 
* **Ordførere i tidligere landkommuner:** Byneset (1837–1963)
* Leinstrand (1837–1963)
* Strinda (1837–1963)
* Tiller (1898–1963)

 |

Portaler: Konservatisme | Trondheim

|  |  |
| --- | --- |
| Oppslagsverk/autoritetsdata | Store norske leksikon **·** Wikistrinda **·** Prabook **·** BIBSYS **·** Stortinget **·** VIAF
 |